hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu hu en hu en sl hu hu hu hu hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Nem sikerült a továbbjutás a Magyar Kupában – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Nem sikerült a továbbjutás a Magyar Kupában
Szerdán este a BFKA-Veszprém fiataljai ellen léptünk pályára a Magyar Kupa II. fordulójában.
A mérkőzést a Lukács, Juhász, Mátés, Molnár, Sövegjártó, Nagy sorral kezdte csapatunk, a kapuban Kimmellel. Rögtön az első támadásunkból eredményes volt Mátés, majd a következő támadásban szintén ő talált a kapuba. Molnár akcióból, majd Nagy hétméteresből talált az ellenfél kapujába, a 6. percben 1-4-es állást mutatott az eredményjelző. Több perc eltelt a hazaiak első és második gólja között, Kimmel remekelt a kapuban. A 9. percben azonban megérkezett az újabb találat, majd egy perccel később a harmadik is (10. perc 3-5). Ahogyan arra számíthattunk, rendkívül gyors tempójú mérkőzést játszottunk a veszprémi fiatalokkal, ezért a 12. percben frissítettünk két poszton is, Barnyák és Czene érkezett. Czene először átlövésből volt eredményes, majd Barnyáknak adott gólpasszt (15. perc 7-8). Nagy helyére Pápai is érkezett a jobb oldalra és egyből góllal mutatkozott be. A következő percek igencsak eseménydúsra sikerültek, kettős emberhátrányba kerültünk, majd az ellenfél játékosa a büntető elvégzésekor fejen találta Décsit, így azonnal kizárták a játékvezetők a játékból. Fej-fej mellett haladtak a csapatok egészen a 25. percig, amikor a mérkőzés során először átvették a hazaiak a vezetést (12-11). Ekkor Kovácsovics László időt is kért, de a következő percekben sem találtuk az ellenszert ellenfelünk védekezése ellen és a technikai hibáink sem segítettek ebben. A félidő végére – kihasználva a hibáinkat – a Veszprém négygólos előnyt kovácsolt magának: 16-12.
A második játékrészre  a Paár, Kovácsovics, Czene, Barnyák, Győri-Dani, Nagy sort küldte pályára vezetőedzőnk, a kapuban Décsivel. Barnyák találatával indítottuk a félidőt, azonban kettő perc játékot követően kettős emberhátrányba kerültünk. Újabb két gólt tettek hozzá az előnyükhüz ez idő alatt a veszprémiek (4. perc 19-13), azonban Győri-Dani, Mátés és Barnyák góljaival  20-16-ra zárkóztunk fel. Egymás után Czene és Barnyák is helyet foglalt a lelátón, miután mindketten megkapták harmadik kettőperces kiállításukat.  Ezt a dupla hátrányt kis ideig kibírta csapatunk, tartottuk a négy gólos különbséget Nagy góljaival (48. perc 26-22). Folytatódott a rohanós játék már teljes létszámban is, azonban az utolsó tíz percre megfogyatkozott csapatunk már hét gólos hátránnyal érkezett (50. perc 30-23). Ezt a hátrányt már nem tudta ledolgozni csapatunk, Sokoray, Mátés, Sövegjártó és Paár találataival ugyan felzárkóztunk, de a győzelem már elérhetetlen volt. Végeredmény: 35-32.
Kovácsovics László: „Gratulálunk a Veszprémnek, teljesen megérdemelten jutottak tovább.”
BFKA-Veszprém – AGROFEED ETO-UNI Győr  35 – 32    /16-12/
Agrofeed ETO-UNI Győr: Décsi, Kimmel, Sokoray 3, Molnár 1, Győri-Dani 1, Kovácsovics 1, Barnyák 5, Vékony, Lukács 1, Nagy 7, Czene 1, Pápai 1, Juhász, Mátés 6, Sövegjártó 2, Paár 3
2 perces kiállítások: 1 illetve 7
hétméteresek: 6/2 illetve 4/3
Turi Edina által|2021-11-18T09:15:01+00:002021.11.10.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT